
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 67 
                                                              din 25 martie 2021
privind desfășurarea activității ”Animație Medievală în Cetatea Sighișoarei” și punerea la dispoziția Asociației ”AUM”, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea activității, în perioada 9 mai – 12 iunie 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.511/15.03.2021 şi la Consiliul Local Sighișoara cu nr. 8.059/18.03.2021, de referatul de aprobare, înregistrat cu nr. 7.513/15.03.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 6.769/09.03.2021, prin care Asociația „AUM” solicită sprijin pentru organizarea în Municipiul Sighișoara a activității ”Animație Medievală în Cetatea Sighișoarei”, în perioada 9 mai – 12 iunie 2021, constând în punerea la dispoziție cu titlu gratuit, a terenului aparținând domeniului public din Cetatea Medievală, respectiv Piața Cetății;  

Având în vedere că, activitatea se realizează cu suportul voluntarilor naționali și internaționali prin programul ”Corpul European de Solidaritate”, își propune organizarea de activități de informare cu titlu gratuit, destinate publicului de toate vârstele;
Având în vedere că, pe parcursul acțiunii, voluntarii Asociației ”AUM”, vor fi împărțiți în echipe de câte 5 persoane, poziționați în patru puncte de interes turistic ale Cetății, îmbrăcați în costume medievale vor interpreta personaje din Evul Mediu și vor prezenta diferite activități ce aveau loc în acea perioadă;

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Direcției Administrarea Patrimoniului, înregistrat cu nr. 7.512/15.03.2021, prin care se propune desfășurarea activității ”Animație Medievală în Cetatea Sighișoarei” și punerea la dispoziția Asociației ”AUM”, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea activității, în perioada 9 mai – 12 iunie 2021

               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă desfășurarea activității ”Animație Medievală în Cetatea Sighișoarei”, organizată de Asociația „AUM”, în perioada 9 mai – 12 iunie 2021. 

(2) Se aprobă ca perimetrul de desfășurare al activității să cuprindă domeniul public din Cetatea Medievală, respectiv Piața Cetății, potrivit planului de situație, anexa nr. 1 la prezenta. 
Art. 2. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Cetății, în perioada 9 mai – 12 iunie 2021, către Asociația „AUM”, în vederea desfășurării activității ”Animație Medievală în Cetatea Sighișoarei”.
Art. 3. (1) Activitatea demonstrativă și interactivă se va desfășura numai în perimetrul de desfășurare al activității, respectiv Piața Cetății. 

(2) În eventualitatea desfășurării de activități de comerț sau prestări servicii, pe lângă activitățile demonstrative și interactive, în cadrul activității, se va percepe o taxă pentru ocuparea domeniului public, stabilită conform art. 3 din Anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.
Art. 4. Dacă în Municipiul Sighișoara sunt organizate manifestări/evenimente de orice fel, pe terenul pus la dispoziție în mod gratuit potrivit articolelor precedente, manifestări/evenimente aprobate de Consiliul Local al Municipiului Sighișoara, participanții la acțiune au obligația de a elibera terenul ocupat, având posibilitatea, după caz și în funcție de specificul manifestării/evenimentului, de a plăti taxele stabilite, pentru participarea la acestea.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Direcția Relaţii Publice și Comunicare, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara și Asociația „AUM”. 
Art. 6. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Direcția Relaţii Publice și Comunicare;
  1 ex. Compartimentul Protecţie Civilă, Protecția Muncii;
  1 ex. Serviciul Public Poliţia Locală;

  1 ex. Asociația „AUM”. 
14 ex.
B.A. 
